შვიდფენიანი საწებელი

შვიდფენიანი საწებელი () ― ამერიკული აპეტაიზერი, რომელიც ტეხას-მექსიკური სამზარეულოსთვის დამახასიათებელ ინგრედიენტებზეა დაფუძნებული. თავდაპირველად გამოქვეყნებულ რეცეპტში (1981, ჟურნალი „Family Circle”) მას „ტექს-მექს დიპი” უწოდეს. კერძი პოპულარული იყო ტეხასში მანამდეც, სანამ რეცეპტი პირველად დაიბეჭდებოდა. კერძი, როგორც წესი, შეიცავს:

 შემწვარ ლობიოს ( თავდაპირველ ვერსიაში ჰალაპენიოსა და ლობიოს საწებელი);

 გვაკამოლეს (დაფქული სანელებლებით შეზავებული ავოკადო);

 არაჟანს (არაჟნისა და მაიონეზის ნარევს, რომელსაც ტაკოს სანელებლები ჰქონდა დამატებული);

 პიკო დე გალიოს, სალსა როხას, სალსა ვერდეს ან დაჭრილ პომიდორს (თავდაპირველად უბრალოდ დაჭრილ მწვანე ხახვს და პომიდორს);

 გახეხილ ჩედარის ყველს, მონტერეი ჯეკის ყველს, კესო ასადეროს;

 შავ ზეთისხილს.

სხვადახვა ვარიაციას სურვილისამებრ ამატებდნენ მრავალ ინგრედიენტს, როგორიც იყო დაჭრილი ხახვი, მოხარშული საქონლის ხორცი, დაჭრილი სალათის ფურცლები (ტექსტურისთვის) ან დაჭრილი ჰალაპენიოს წიწაკა დამატებითი სიცხარისთვის.

კერძს, თუ მაშინვე არ მიაქვთ სუფრასთან, ხშირად აცივებენ. შვიდფენიან საწებელს, მიუხედავად იმისა, რომ ადრე გარნირად სიმინდის ჩიფსებს ატანდნენ, ახლა ყველაზე ხშირად ტორტილას ჩიფსებთან ერთად მიირთმევენ.

სქოლიო

კატეგორია:აპეტაიზერები
კატეგორია:ამერიკული სამზარეულო
კატეგორია:მექსიკური სამზარეულო
კატეგორია:კულინარია
კატეგორია:კერძები